
A V I Z

asupra propunerii legislative privind acordarea unui ajutor pentru plata cheltuielilor suplimentare, determinate de creşterea consumului de energie termică în lunile sezonului rece şi de majorarea preţului acestuia, pentru unele categorii ale populaţiei.

În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind acordarea unui ajutor pentru plata cheltuielilor suplimentare, determinate de creşterea consumului de energie termică în lunile sezonului rece şi de majorarea preţului acestuia, pentru unele categorii ale populaţiei, trimisă cu adresa nr.359 din 28 decembrie 1998 înregistrată sub nr.943/XVIII/11 din 29 decembrie 1998.



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă menţionată mai sus, în şedinţa din 30 decembrie 1998.



În urma dezbaterilor, constatând că propunerea legislativă nu contravine prevederilor constituţionale membrii comisiei au hotărât, cu majoritate de voturi, să o avizeze favorabil.



În raport de obiectul şi conţinutul său, propunerea legislativă face parte din categoria legilor ordinare.

